ผวา! พบชาวเมียนมาในจ.ตากติด “โควิด” 2 ราย ฟากคนไทยจากตปท.เจอเพิ่ม 8 ราย เสียชีวิตคงที่
ผวา! พบชาวเมียนมาในจ.ตากติด "โควิด" 2 ราย ฟากคนไทยจากตปท.เจอเพิ่ม 8 ราย ดันป่วยสะสมแตะ 3,679 คน เสียชีวิตคงที่
17 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) เปิดเผยสถานการณ์การแพร่ระบาดของไวรัสโควิด-19 ในประเทศวันนี้ 17 ต.ค.63) ระบุว่า พบผู้ป่วยยืนยันติดเชื้อรายใหม่ 10 ราย ซึ่งเป็นผู้ที่เดินทางมาจากต่างประเทศ และเข้า State Quarantine มาจากเนปาล 1 ราย, สหรัฐอาหรับเอมิเรตส์ 1 ราย, ญี่ปุ่น 1 ราย, สหรัฐอเมริกา 1 ราย, โปแลนด์ 1 ราย และ สหราชอาณาจักร 3 ราย รวมถึงจากการค้นหาผู้ป่วยเชิงรุกและติดเชื้อในชุมชนในประเทศ จากจังหวัดตาก เป็นชาวเมียนมา 2 ราย
สำหรับผู้ป่วยยืนยันสะสมล่าสุดอยู่ที่ 3,348 ราย เป็นผู้ป่วยในประเทศ 2,444 ราย และตรวจพบใน State Quarantine จำนวน 411 ราย จำนวนผู้ป่วยรักษาหายแล้วรวม 3,150 ราย และยังมีผู้ป่วยรักษาตัวอยู่ในโรงพยาบาล 140 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย
